CELEX: 32003R0246
Language: sk
Date: 2003-02-10 00:00:00
Title: Nariadenie Komisie (ES) č. 246/2003 z 10. februára 2003 o prijatí programu ad hoc modulov na roky 2004 až 2006 pre výberové zisťovanie pracovných síl stanovené nariadením Rady (ES) č. 577/98

Dôležité právne oznámenie

|

32003R0246

Úradný vestník L 034 , 11/02/2003 S. 0003 - 0004

		Nariadenie Komisie (ES) č. 246/2003z 10. februára 2003o prijatí programu ad hoc modulov na roky 2004 až 2006 pre výberové zisťovanie pracovných síl stanovené nariadením Rady (ES) č. 577/98KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 577/98 z 9. marca 1998 o organizácii výberového zisťovania pracovných síl v spoločenstve, [1] naposledy zmenené a doplnené nariadením Komisie (ES) č. 2104/2002, [2] najmä na jeho článok 4 ods. 2,keďže:(1) v súlade s nariadením (ES) č. 577/98 je potrebné špecifikovať prvky programu ad hoc modulov na roky 2004 až 2006;(2) členské štáty a Komisia potrebujú špecifické štatistické informácie na vývoj vhodných opatrení politiky v oblastiach modernizovania organizácie práce, [3] zosúladenia práce a rodinného života [4] a aktívneho starnutia [5];(3) opatrenia stanovené v tomto nariadení sú v súlade so stanoviskom Výboru pre štatistické programy,PRIJALA TOTO NARIADENIE:Článok 1Týmto sa prijíma program ad hoc modulov pre výberové zisťovanie pracovných síl na roky 2004 až 2006 uvedený v prílohe.Článok 2Toto nariadenie nadobúda účinnosť 20. deň po jeho uverejnení v Úradnom vestníku Európskej únie.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 10. februára 2003Za KomisiuPedro Solbes Miračlen Komisie[1] Ú. v. ES L 77, 14.3.1998, s. 3.[2] Ú. v. ES L 324, 29.11.2002, s. 14.[3] Ú. v. ES L 60, 1.3.2002, s. 67.[4] Ú. v. ES C 218, 31.7.2000, s. 5.[5] Ú. v. ES L 60, 1.3.2002, s. 64.--------------------------------------------------PRÍLOHAVÝBEROVÉ ZISŤOVANIE PRACOVNÝCH SÍLVIACROČNÝ PROGRAM AD HOC MODULOV1. Organizácia práce a rozvrhnutie pracovného časuZoznam premenných: bude definovaný do marca 2003.Referenčné obdobie: druhý štvrťrok 2004. Členské štáty však môžu poskytovať údaje vzťahujúce sa na všetkých 52 týždňov roka, ak sa výberový podsúbor pre ad hoc modul vyberie na základe vlnovej štruktúry výberového súboru.Dotknuté členské štáty a regióny: budú definované.Výberový súbor: jeden štvrťrok úplného výberového súboru potrebného na splnenie požiadaviek v článku 3 ods. 1 nariadenia (ES) č. 577/98. Ak však referenčné obdobie tvorí všetkých 52 týždňov, veľkosť výberového súboru bude aspoň 15 % úplného výberového súboru potrebného na splnenie požiadaviek v článku 3 ods. 1 nariadenia (ES) č. 577/98. Ak je jednotkou výberu jednotlivoec, nie sú potrebné žiadne údaje o ostatných členoch domácnosti.Prenos výsledkov: do 31. marca 2005.2. Zosúladenie práce a rodinného životaZoznam premenných: bude definovaný pred marcom 2004.Referenčné obdobie: druhý štvrťrok 2005. Členské štáty však môžu poskytovať údaje vzťahujúce sa na všetkých 52 týždňov roka, ak sa výberový podsúbor pre ad hoc modul vyberie na základe vlnovej štruktúry výberového súboru.Dotknuté členské štáty a regióny: budú definované.Výberový súbor: jeden štvrťrok úplného výberového súboru potrebného na splnenie požiadaviek v článku 3 ods. 1 nariadenia (ES) č. 577/98. Ak však referenčné obdobie tvorí všetkých 52 týždňov, veľkosť výberového súboru bude aspoň 15 % úplného výberového súboru potrebného na splnenie požiadaviek v článku 3 ods. 1 nariadenia (ES) č. 577/98. Ak je jednotkou výberu jednotlivec, nie sú potrebné žiadne údaje o ostatných členoch domácnosti.Prenos výsledkov: do 31. marca 2006.3. Prechod z práce do dôchodkuZoznam premenných: bude definovaný do marca 2005.Referenčné obdobie: druhý štvrťrok 2006. Členské štáty však môžu poskytovať údaje vzťahujúce sa na všetkých 52 týždňov roka, ak sa výberový podsúbor pre ad hoc modul vyberie na základe vlnovej štruktúry výberového súboru.Dotknuté členské štáty a regióny: budú definované.Výberový súbor: jeden štvrťrok výberového súboru potrebného na splnenie požiadaviek v článku 3 ods. 1 nariadenia (ES) č. 577/98. Výberový súbor pre tento modul pozostáva len z osôb vo veku od 50 do 74 rokov. Ak však referenčné obdobie tvorí všetkých 52 týždňov, veľkosť výberového súboru bude aspoň 15 % výberového súboru potrebného na splnenie požiadaviek v článku 3 ods. 1 nariadenia (ES) č. 577/98. Ak je jednotkou výberu jednotlivec, nie sú potrebné žiadne údaje o ostatných členoch domácnosti.Prenos výsledkov: do 31. marca 2007.--------------------------------------------------